techiaith/cofnodycynulliad_en-cy huggingface dataset:
English: Yes. Domiciliary care workers are social care workers. People going in to deliver care in people's homes are certainly front-line workers, and you wouldn't just hear that from me. I can see not just my deputy - I see former Ministers who have occupied that brief - and they will recognise that these front-line workers, I think, have got greater recognition as heroes within our health and social care system, where they weren't recognised not that long ago. So, I expect them to be covered in the first few priority groups, and hope the Member will join with others across the political spectrum in encouraging them to take up the vaccine offer, when they're offered it, for the protection it will provide for them and the people that they care for.
Welsh: Gallaf. Mae gweithwyr gofal cartref yn weithwyr gofal cymdeithasol. Mae pobl sy'n mynd i mewn i gartrefi pobl i ddarparu gofal yn sicr yn weithwyr rheng flaen, ac nid gennyf fi yn unig y byddech yn clywed hynny. Gallaf weld nid fy unig fy nirprwy - gwelaf gyn-Weinidogion sydd wedi bod yn gyfrifol am y briff hwnnw - ac rwy'n credu y byddant yn cydnabod bod y gweithwyr rheng flaen hyn wedi cael mwy o gydnabyddiaeth fel arwyr yn ein system iechyd a gofal cymdeithasol, lle nad oeddent yn cael cydnabyddiaeth heb fod mor bell yn ôl â hynny. Felly, rwy'n disgwyl y cânt eu cynnwys yn yr ychydig grwpiau blaenoriaeth cyntaf, ac rwy'n gobeithio y bydd yr Aelod yn ymuno ag eraill ar draws y sbectrwm gwleidyddol i'w hannog i dderbyn y brechlyn pan fydd yn cael ei gynnig iddynt, er mwyn iddynt gael yr amddiffyniad y bydd yn ei roi iddynt a'r bobl y maent yn gofalu amdanynt.
English: It could well be that that question has arisen because so much emphasis has been on social care workers within care homes. I've got a question about those who administer personal and intimate care to children in school settings. I think we can agree that the communication of prioritising these individuals wasn't fantastic - you admitted as much last week, Minister. But the education Minister further clarified that all staff, whether they're in special schools, mainstream schools or further education colleges, if they're involved in the intimate care of pupils, will be classed as social care staff. So, that will include relevant teachers, I'm assuming. How will the information on who all the relevant staff are - how is that going to be fed into the lists that the local health boards are operating, especially as it sounds as if they're going to be late additions to this priority list under the heading of social care staff?
Welsh: Mae'n ddigon posibl y gallai'r cwestiwn hwnnw fod wedi codi gan fod cymaint o bwyslais wedi'i roi ar weithwyr gofal cymdeithasol mewn cartrefi gofal. Mae gennyf gwestiwn am y rheini sy'n rhoi gofal personol i blant mewn ysgolion. Credaf y gallwn gytuno nad oedd y cyfathrebu ynghylch blaenoriaethu'r unigolion hyn yn wych - gwnaethoch gyfaddef hynny i bob pwrpas yr wythnos diwethaf, Weinidog. Ond eglurodd y Gweinidog addysg ymhellach y bydd yr holl staff, boed mewn ysgolion arbennig, ysgolion prif ffrwd neu golegau addysg bellach, os ydynt yn ymwneud â gofal personol disgyblion, yn cael eu categoreiddio fel staff gofal cymdeithasol. Felly, bydd hynny'n cynnwys athrawon perthnasol, rwy'n cymryd. Sut y bydd y wybodaeth ynglŷn â phwy yw'r holl staff perthnasol - sut y mae'r wybodaeth honno'n mynd i gael ei chynnwys ar y rhestrau y mae'r byrddau iechyd lleol yn eu gweithredu, yn enwedig gan ei bod yn swnio fel pe baent yn ychwanegiadau diweddar at y rhestr flaenoriaeth hon o dan y pennawd staff gofal cymdeithasol?
English: We're working through that with colleagues not just here in education - and the education Minister and I have a very constructive and good working relationship in sharing information and decision making - but also, of course, with staff within local government and within the school sector to identify relevant staff, to make sure they're identified for the vaccination process. We'll need to continue to work through that to make sure we do understand who those people are, so they can get invited for their vaccination. If the Member has individual examples where she's concerned people may be missed, then I'd be happy to consider those together with my colleague, the education Minister.
Welsh: Rydym yn gweithio drwy hynny gyda chymheiriaid nid yn unig yma ym maes addysg - ac mae gan y Gweinidog addysg a minnau berthynas waith adeiladol a da iawn wrth rannu gwybodaeth a gwneud penderfyniadau - ond hefyd, wrth gwrs, gyda staff mewn llywodraeth leol ac yn y sector ysgolion i nodi staff perthnasol, i sicrhau y cânt eu nodi ar gyfer y broses frechu. Bydd angen inni barhau i weithio drwy hynny i sicrhau ein bod yn deall pwy yw'r bobl hynny, fel y gellir eu gwahodd i gael eu brechu. Os oes gan yr Aelod enghreifftiau unigol lle mae'n poeni y gallai fod rhai pobl heb eu cynnwys, rwy'n fwy na pharod i ystyried y rheini gyda fy nghyd-Aelod, y Gweinidog addysg.
English: Thank you. And, Presiding Officer, I understand you've given your permission for questions 5 and 8 to be grouped. All health boards are geared up for significant expansion of capacity in January, with the coming onstream of the Oxford-AstraZeneca vaccine. Our plans are dependent on Wales receiving vaccine supplies in fair proportion and in good time. Supply is outside of our control, but the UK vaccines Minister has further reconfirmed his indications previously that vaccine supply to Wales will be delivered on time and in that fair proportion.
Welsh: Diolch. Lywydd, rwy'n deall eich bod wedi rhoi eich caniatâd i gwestiynau 5 ac 8 gael eu grwpio. Mae'r holl fyrddau iechyd yn paratoi i ehangu capasiti'n sylweddol ym mis Ionawr, pan fydd brechlyn Rhydychen-AstraZeneca yn dechrau cael eu darparu. Mae ein cynlluniau'n dibynnu ar weld Cymru'n derbyn ei chyfran deg o'r brechlyn mewn da bryd. Mae'r cyflenwad y tu hwnt i'n rheolaeth, ond mae Gweinidog brechlynnau'r DU wedi ail-gadarnhau ei sylwadau blaenorol y bydd ei chyfran deg o'r cyflenwad o'r brechlyn yn cael ei darparu i Gymru ar amser.
English: Thank you, Minister, and that assurance is good to hear, because we have, of course, heard separate stories over the last few days of some supply chain and production challenges, and we should anticipate that there will be glitches as we go along; it's not going to be perfect. Firstly, we heard of the Oxford-AstraZeneca vaccine challenges, because one of the four batches of the vaccine over the weekend produced for Wales was delayed. And then we heard, of course, of six EU health Ministers putting in writing to the European Commission their severe concerns about delivery delays on the Pfizer-BioNTech vaccine. So, can you tell the Senedd whether these sorts of challenges that will happen from time to time with the supply chain and manufacture will impact on the safe and rapid deployment of the vaccines in Wales and across the UK, or whether the planning that you've got in place can mitigate these problems in the vaccine supply and manufacture?
Welsh: Diolch, Weinidog, ac mae'n braf clywed y sicrwydd hwnnw, gan ein bod, wrth gwrs, wedi clywed gwahanol straeon dros yr ychydig ddyddiau diwethaf am heriau gyda'r cynhyrchiant a'r gadwyn gyflenwi, a dylem ragweld y bydd camgymeriadau bach wrth inni fynd yn ein blaenau; nid yw pethau'n mynd i fod yn berffaith. Yn gyntaf, clywsom am heriau gyda brechlyn Rhydychen-AstraZeneca, gan y bu oedi dros y penwythnos gydag un o'r pedwar swp o'r brechlyn a gynhyrchwyd ar gyfer Cymru. Ac yna clywsom wrth gwrs am chwe Gweinidog iechyd yn yr UE yn ysgrifennu at y Comisiwn Ewropeaidd ynglŷn â'u pryderon difrifol ynghylch oedi yn y broses o gyflenwi brechlyn Pfizer-BioNTech. Felly, a allwch ddweud wrth y Senedd p'un a fydd y mathau hyn o heriau a fydd yn digwydd o bryd i'w gilydd gyda'r gadwyn gyflenwi a gweithgynhyrchu yn effeithio ar y gwaith o ddarparu'r brechlynnau yn ddiogel ac yn gyflym yng Nghymru a ledled y DU, neu a all y cynlluniau sydd gennych ar waith liniaru'r problemau hyn gyda chyflenwi a gweithgynhyrchu brechlynnau?
English: Minister, may I associate myself and my party with your remarks about the safety and efficacy of the vaccine? I - and, I think, all of us - would encourage people to take the vaccine as soon as it is offered to them. May I ask you: following the First Minister saying he'd clarified his remarks, could you clarify - has he actually retracted his statement that we should make the Pfizer vaccine last until the next delivery is scheduled, or his statement that the reason for that is to avoid any risk of vaccinators being left standing around with nothing to do?
Welsh: Weinidog, a gaf fi a fy mhlaid ategu'ch sylwadau am ddiogelwch ac effeithiolrwydd y brechlyn? Byddwn i - a phob un ohonom, rwy'n credu - yn annog pobl i gael y brechlyn cyn gynted ag y caiff ei gynnig iddynt. A gaf fi ofyn i chi: ar ôl i'r Prif Weinidog ddweud ei fod wedi egluro ei sylwadau, a allech chi egluro - a yw wedi tynnu'n ôl ei ddatganiad y dylem wneud i'r brechlyn Pfizer bara hyd nes bod y cyflenwad nesaf wedi'i drefnu, neu ei ddatganiad mai'r rheswm am hynny yw er mwyn osgoi unrhyw risg y bydd brechwyr yn cicio'u sodlau heb ddim i'w wneud?
English: The First Minister has clarified his position on several occasions, and I answered not just questions in the media, but about 20 minutes' worth of the emergency question yesterday. I recognise there's a lot of public interest in this.
Welsh: Mae'r Prif Weinidog wedi egluro ei safbwynt ar sawl achlysur, ac atebais nid yn unig y cwestiynau yn y cyfryngau, ond oddeutu 20 munud o gwestiwn brys ddoe. Rwy'n cydnabod bod cryn dipyn o ddiddordeb cyhoeddus yn hyn.
English: But has he retracted? You haven't answered.
Welsh: Ond a yw wedi'i dynnu'n ôl? Nid ydych wedi ateb.
English: I don't think I can be any clearer about the actual position - that the vaccine isn't being held back, it's being delivered to our NHS as quickly as the NHS can deliver itself, and our infrastructure has increased significantly to allow even more of those supplies to go out, and we'll carry on doing so. And I should say that we're in the same position as other UK nations in having a store of the Pfizer-BioNTech vaccine that is being stored in significant storage facilities to then be delivered as quickly as all nations can have it. So, the Pfizer vaccine delivered today in England, Scotland and Northern Ireland is from a delivery they will already have had, just as it is here in Wales, and it's about the capacity of each of our delivery systems to be able to deliver that into the arms of the public. And I look forward to figures for the end of this week to see the significant increase that I fully expect in the delivery both of the Pfizer-BioNTech vaccine and the AstraZeneca one, and I look forward to people across the Chamber welcoming and celebrating the success of our NHS in doing so.
Welsh: Ni chredaf y gallaf fod yn gliriach ynglŷn â'r safbwynt - nad yw'r brechlyn yn cael ei ddal yn ôl, mae'n cael ei gyflenwi i'n GIG cyn gynted ag y gall y GIG ei ddarparu, ac mae ein seilwaith wedi cynyddu'n sylweddol i ganiatáu ar gyfer darparu mwy fyth o'r cyflenwadau hynny, a byddwn yn parhau i wneud hynny. A dylwn ddweud ein bod yn yr un sefyllfa â gwledydd eraill y DU yn yr ystyr fod gennym gyflenwad o frechlyn Pfizer-BioNTech wedi'i storio mewn cyfleusterau storio sylweddol i'w ddosbarthu cyn gynted ag y gall pob gwlad ei gael. Felly, mae'r brechlyn Pfizer sy'n cael ei ddarparu heddiw yn Lloegr, yr Alban a Gogledd Iwerddon yn dod o gyflenwad y byddant eisoes wedi'i gael, yn union fel y mae yma yng Nghymru, ac mae'n ymwneud â chapasiti pob un o'n systemau cyflenwi i allu ei ddarparu i freichiau'r cyhoedd. Ac edrychaf ymlaen at y ffigurau ar gyfer diwedd yr wythnos hon i weld y cynnydd sylweddol rwy'n ei ddisgwyl yn y cyflenwad o'r brechlyn Pfizer-BioNTech a'r brechlyn AstraZeneca, ac edrychaf ymlaen at weld pobl ar draws y Siambr yn croesawu ac yn dathlu llwyddiant ein GIG wrth i hynny ddigwydd.
English: Well, the gap between the supply of vaccines and the capacity to deploy those vaccinations in Wales is causing particular concern when it comes to police officers. Responding to you last week, I referred to calls by the North Wales Police Federation for policing to be considered for some - not full, but some - priority on the COVID-19 vaccination programme. Many current and former North Wales Police officers have written to me since stating that, 'Every single day, police officers and staff run the risk of coming into contact with a person with COVID, contracting it themselves and then bringing the killer virus back into their own homes', and asking for the Welsh Government to commit to giving policing some priority. And on Monday, the North Wales Police Federation told me they were contacted last weekend by, quote, 'Very reliable sources working within the vaccination centres', who advised that hospital secretaries and even social workers working from home are receiving the vaccine, yet front-line policing is still not considered to be a risk, or even being allowed to use up any spare or unused vaccines. How do you therefore respond to their specific statement that even getting front-line police officers on a stand-by list, like is happening in some parts of England, might be a start?
Welsh: Wel, mae'r bwlch rhwng y cyflenwad o'r brechlynnau a'r capasiti i ddarparu'r brechlynnau hynny yng Nghymru yn achosi pryder arbennig mewn perthynas â swyddogion yr heddlu. Wrth ymateb i chi yr wythnos diwethaf, cyfeiriais at alwadau gan Ffederasiwn Heddlu Gogledd Cymru am weld ystyriaeth o rywfaint o flaenoriaeth i blismona - nid blaenoriaeth lawn, ond rhywfaint o flaenoriaeth - yn y rhaglen frechu COVID-19. Mae llawer o swyddogion presennol a chyn swyddogion Heddlu Gogledd Cymru wedi ysgrifennu ataf ers hynny yn nodi, 'Bob dydd, mae swyddogion yr heddlu a staff yn mentro dod i gysylltiad ag unigolyn â COVID, ei ddal eu hunain a dod â'r feirws angheuol yn ôl i'w eu cartrefi eu hunain', ac yn gofyn i Lywodraeth Cymru ymrwymo i roi rhywfaint o flaenoriaeth i blismona. A ddydd Llun, dywedodd Ffederasiwn Heddlu Gogledd Cymru wrthyf, ac rwy'n dyfynnu, fod 'Ffynonellau dibynadwy iawn sy'n gweithio yn y canolfannau brechu' wedi cysylltu â hwy y penwythnos diwethaf i ddweud bod ysgrifenyddion ysbytai a hyd yn oed gweithwyr cymdeithasol sy'n gweithio gartref yn cael y brechlyn, ac eto nid yw plismona ar y rheng flaen yn cael ei ystyried yn risg, na hyd yn oed yn cael defnyddio unrhyw frechlyn sbâr neu heb ei ddefnyddio. Beth yw eich ymateb felly i'w datganiad penodol y gallai hyd yn oed rhoi swyddogion heddlu rheng flaen ar restr wrth gefn, fel sy'n digwydd mewn rhai rhannau o Loegr, fod yn fan cychwyn?
English: Well, I think I should go back to some of the points I rehearsed with both Delyth Jewell and others on the prioritisation list. The independent, expert JCVI have given us advice on how to make best use of the vaccines that we have available; chief medical officers have endorsed that advice, because it will help to save as many lives as possible. The current priority list one to nine that the JCVI have recommended - and every Government, including your Conservative colleagues in England, has followed that prioritisation, because it should mean that 99 per cent of the hospitalisations and deaths that take place will be covered within those first nine priority groups. The JCVI will be considering advice to give to chief medical officers and Ministers like myself in all four Governments on the next phase of the vaccination that is to come. And I'm looking forward to receiving that advice and an understanding if they'll give advice on occupational risk groups for that second vaccination stage - whether people are teachers, police officers, taxi drivers or bus drivers, people need to consider the risk to different occupations of the harm that can be caused by COVID. When I get that advice, I'll then make a decision. I'll be open and transparent about what it is, but you can rely on the fact that my choice will be about the public health case, to save the greatest number of lives as quickly as possible.
Welsh: Wel, credaf y dylwn fynd yn ôl at rai o'r pwyntiau y bûm yn eu hailadrodd wrth Delyth Jewell ac eraill ynglŷn â'r rhestr flaenoriaethu. Mae'r Cyd-bwyllgor ar Imiwneiddio a Brechu, sy'n bwyllgor annibynnol ac arbenigol, wedi rhoi cyngor i ni ar sut i wneud y defnydd gorau o'r brechlynnau sydd ar gael gennym; mae prif swyddogion meddygol wedi cymeradwyo'r cyngor hwnnw, gan y bydd yn helpu i achub cymaint o fywydau â phosibl. Mae'r rhestr flaenoriaeth un i naw gyfredol y mae'r Cyd-bwyllgor ar Imiwneiddio a Brechu wedi'i hargymell - ac mae pob Llywodraeth, gan gynnwys eich cymheiriaid Ceidwadol yn Lloegr, wedi dilyn y flaenoriaeth honno, gan y dylai hynny olygu y bydd 99 y cant o'r bobl sy'n cael eu derbyn i ysbytai a'r marwolaethau wedi'u cynnwys yn y naw grŵp blaenoriaeth cyntaf hynny. Bydd y Cyd-bwyllgor ar Imiwneiddio a Brechu yn ystyried cyngor i'w roi i brif swyddogion meddygol a Gweinidogion fel fi ym mhob un o'r pedair Llywodraeth ar gam nesaf y brechu sydd i ddod. Ac rwy'n edrych ymlaen at dderbyn y cyngor hwnnw a dealltwriaeth, os byddant yn rhoi cyngor ar grwpiau risg galwedigaethol ar gyfer ail gam y brechu - boed yn athrawon, swyddogion yr heddlu, gyrwyr tacsi neu yrwyr bysiau, mae angen i bobl ystyried risg y niwed y gall COVID ei achosi i wahanol alwedigaethau. Pan gaf y cyngor hwnnw, byddaf yn gwneud penderfyniad. Byddaf yn agored ac yn dryloyw ynghylch y penderfyniad hwnnw, ond gallwch ddibynnu ar y ffaith y bydd fy newis yn seiliedig ar iechyd y cyhoedd, er mwyn achub y nifer fwyaf o fywydau cyn gynted â phosibl.
English: Thank you. The ongoing response to the COVID-19 pandemic has seen considerable change to acute care services in Wales. Practitioners continue to respond with agility and innovation to meet the requirements of this exceptional situation that balances an increase in demand with the levels of COVID-19 cases and the resulting and unavoidable pressures.
Welsh: Diolch. Mae'r ymateb parhaus i bandemig COVID-19 wedi arwain at newid sylweddol i wasanaethau gofal acíwt yng Nghymru. Mae ymarferwyr yn parhau i ymateb gyda hyblygrwydd ac arloesedd i fodloni gofynion y sefyllfa eithriadol hon sy'n cydbwyso cynnydd yn y galw â lefelau achosion o COVID-19 a'r pwysau na ellir ei osgoi o ganlyniad.
English: Thank you for that answer, Minister. I'm sure we would all in the Senedd want to pass our congratulations on to healthcare staff who've been able to provide a remarkable amount of non-related-to-COVID care in this terrible public health emergency. However, we now know that, as the second wave has been so much more serious than the first, even, nearly half of in-patients, for example, in Cwm Taf Morgannwg are there with COVID, and I don't think that pattern is atypical to many other areas around the United Kingdom and Wales, and that, unfortunately, some urgent operations are now being cancelled. We need a plan as we move out of the COVID phase with the vaccination, so that those who had urgent operations postponed are treated as soon as possible and that we make a very careful risk assessment of all the people who had elective surgery and urgent surgery delayed.
Welsh: Diolch am eich ateb, Weinidog. Rwy'n siŵr y byddai pob un ohonom yn y Senedd yn awyddus i longyfarch staff gofal iechyd sydd wedi gallu darparu cryn dipyn o ofal nad yw'n gysylltiedig â COVID yn ystod yr argyfwng iechyd cyhoeddus ofnadwy hwn. Fodd bynnag, gan fod yr ail don wedi bod cymaint yn fwy difrifol na'r gyntaf hyd yn oed, gwyddom bellach fod bron i hanner y cleifion mewnol, er enghraifft, yng Nghwm Taf Morgannwg yno gyda COVID, ac ni chredaf fod y patrwm hwnnw'n wahanol iawn i lawer o ardaloedd eraill ledled y Deyrnas Unedig a Chymru, ac yn anffodus, mae rhai llawdriniaethau brys bellach yn cael eu canslo. Mae angen cynllun arnom wrth inni symud allan o gyfnod COVID gyda'r brechiad, er mwyn sicrhau bod y bobl y gohiriwyd eu llawdriniaethau brys yn cael eu trin cyn gynted â phosibl a'n bod yn gwneud asesiad risg gofalus iawn o'r holl bobl y gohiriwyd eu llawdriniaethau dewisol a llawdriniaethau brys.
English: Finally, question 7, Helen Mary Jones.
Welsh: Ac yn olaf, cwestiwn 7, Helen Mary Jones.
English: Thank you. On 11 January, I published the national vaccination plan, reflecting months of detailed NHS planning. The strategy set out a number of key milestones that the Member will be familiar with. Hywel Dda health board, which serve the population of Carmarthenshire, confirm that all general practices have signed up, and are increasing their mass vaccination centres from two overall to at least one per county.
Welsh: Diolch. Ar 11 Ionawr, cyhoeddais y cynllun brechu cenedlaethol, a oedd yn adlewyrchu misoedd o waith cynllunio manwl gan y GIG. Roedd y strategaeth yn nodi nifer o gerrig milltir allweddol y bydd yr Aelod yn gyfarwydd â hwy. Mae bwrdd iechyd Hywel Dda, sy'n gwasanaethu poblogaeth Sir Gaerfyrddin, yn cadarnhau y bydd yr holl bractisau meddyg teulu yn cymryd rhan, ac yn cynyddu nifer eu canolfannau brechu torfol o gyfanswm o ddwy i o leiaf un ar gyfer pob sir.
English: I'm grateful to the Minister for his answer, and I'm very grateful to the staff for all that they are achieving in getting patients vaccinated. But I've received correspondence from the families of two patients over the age of 90 in Llanelli and one patient over the age of 90 in Llangennech, who, as yet, haven't heard from the NHS as to when they will get vaccinated. Now, obviously, these patients are in the very vulnerable age group, and given that this is more than one, I do have a concern that there may be an issue with the health board's communication with patients in this group. May I ask the Minister just to ask his officials to reassure themselves that Hywel Dda is effectively communicating? Because if these patients need to wait and there's a good reason why they need to wait, it's very important - I'm sure he would agree with me - that they and their families understand the situation and understand when they are likely to receive the vaccine.
Welsh: Diolch i'r Gweinidog am ei ateb, ac rwy'n ddiolchgar iawn i'r staff am bopeth y maent yn ei gyflawni i gael cleifion wedi'u brechu. Ond rwyf wedi cael gohebiaeth gan deuluoedd dau glaf dros 90 oed yn Llanelli ac un claf dros 90 oed yn Llangennech, nad ydynt, hyd yma, wedi clywed gan y GIG pa bryd y byddant yn cael eu brechu. Nawr, yn amlwg, mae'r cleifion hyn yn y grŵp oedran bregus iawn, ac o gofio bod yma fwy nag un, mae gennyf bryder y gallai fod problem gyda'r modd y mae'r bwrdd iechyd yn cyfathrebu â chleifion yn y grŵp hwn. A gaf fi ofyn i'r Gweinidog ofyn i'w swyddogion sicrhau bod Hywel Dda yn cyfathrebu'n effeithiol? Oherwydd os oes angen i'r cleifion hyn aros a bod rheswm da pam fod angen iddynt aros, mae'n bwysig iawn - rwy'n siŵr y byddai'n cytuno â mi - eu bod hwy a'u teuluoedd yn deall y sefyllfa ac yn deall pryd y maent yn debygol o gael y brechlyn.
English: The next item is questions to the Minister for Mental Health, Wellbeing and the Welsh Language, and the first question is from Jack Sargeant.
Welsh: Yr eitem nesaf, felly, yw'r cwestiynau i'r Gweinidog Iechyd Meddwl, Llesiant a'r Gymraeg, ac mae'r cwestiwn cyntaf gan Jack Sargeant.
English: Diolch, Jack. We continue to monitor the impact of the pandemic on mental health and well-being through a range of surveys and other evidence. Overall, levels of anxiety remain higher than pre-pandemic levels due to a range of concerns, including personal health, the health of loved ones, and of course finances.
Welsh: Diolch, Jack. Rydym yn parhau i fonitro effaith y pandemig ar iechyd meddwl a lles drwy ystod o arolygon a thystiolaeth arall. At ei gilydd, mae lefelau gorbryder yn parhau i fod yn uwch na'r lefelau cyn y pandemig oherwydd amrywiaeth o bryderon, gan gynnwys iechyd personol, iechyd anwyliaid, a materion ariannol wrth gwrs.